Talment com la periodista de BarçaTV. Fins i tot els més independentistes es neguen a parlar en català els estrangers nouvinguts que l'entenen en la mateixa mesura que el castellà en un mitjà que el té com a llengua de difusió.
Més morts estem amb en Tata...les rodes de premsa en català estan mortes, ja. I aquells periodistes, un italià i una xinesa que van aprendre català amb en Guardiola...va se bonic.   
És el que em fot, el Tata no ha fet ni dos entrenaments i li fotem un 7 a 0 al Llevant. Aquest equip juga sol, per dir-ho resumidament. És igual que hi posis un argentí o un català vingut de l'hort com Rubi, Roura o Vilanova. Però Rosell ja ha complert l'objectiu: que se consiga el efecto sin que se note el cuidado.
No hi estic gens d'acord. Aquest equip pot semblar que jugui sol, però no és així. Vaja, qui no hagi vist les diferències entre el Barça d'ahir i el que jugava amb en Vilanova és que poc el va veure la temporada passada. No ens muntem paranoies absurdes, si us plau.
Amb Guardiola el Barça guanyava amb la gorra i ha seguit guanyant amb tothom que l'ha rellevat: Vilanova, Roura (recordem el 4-0 al Milan) i el Tata. Vols dir que una cabra no podria dirigir aquest equip? No per jugar més o menys vistós, sinó només per seguir guanyant.
Ni molt menys, vaja. Van tenir prou amb uns quants mesos sense el primer entrenador per deixar-se anar i oblidar-se de les virtuts que feien aquest equip gairebé invencible. (Reconegut pels mateixos jugadors). L'autogestió no funciona ni en aquest ni en cap equip. Per molt bons que siguin, necessiten algú que els vagi collant per darrere, si no, malament rai.
Bla bla bla. Dades, sisplau. Quan el Tito no hi és, li foten un 4 a 0 al Milan. Guanyen la lliga amb 100 punts amb la meitat de la temporada sense el Tito. Els jugadors parlen perquè els pregunten i han de respondre alguna cosa, però són més rucs que una sabata. I a més no poden ni volen fer soroll. Fixa't que el 99% de les coses que diuen són políticament correctes.
Li foten 4 al Milan després que en el partit d'anada quasi ens els fotessin ells a nosaltres amb un equip netament inferior. Lo del Bayern suposo que devia ser un accident. Ara, si penses que qualsevol entrenador serveix per entrenar al Barça, allà tu. Si encara em diràs que la malaltia d'en Tito va ser provocada per en Rosell per poder posar un entrenador que no parli català. El que s'ha de llegir de vegades ...   
Començaré pel principi: hi ha desenes d'entrenadors catalans, coneguts i desconeguts, que poden entrenar el Barça sense que canviï res. Des de l'Òscar García fins al Lluís Carreras passant pel Rubi, el Raül Agné i moltíssims més. No cal portar ningú de fora, perquè no cal. Cony, que el mateix Tata acaba de dir "no hem fet coses noves, només estaven guardades". Partit d'anada contra el Milan: 2-0 amb un gol il·legal. Partit d'anada contra el Bayern: 4-0 amb tres gols il·legals (algun d'ells escandalosos), cosa per cert que mai a la vida havia vist, menys en unes semifinals de Champions. El partit de tornada ja és el final: ni tan sols Messi vol jugar-lo. Ara la meva opinió: és cert que el Barça baixa el nivell l'any passat, concretament contra els equips grans (Madrid, Bayern, Milan a l'anada), però no perquè l'entrenador sigui un o altre, sinó perquè durant la temporada passen moltes coses que provoquen un gran desencís en la plantilla. Els jugadors al final són persones i la psicologia sí que es importantíssima en el futbol. El principal culpable és el president Rosell. Nomena el Tito, fent veure que aquí no ha passat res (després es va demostrar que sí, que el Guardiola va marxar fastiguejat per la directiva i al final també amb Tito per no haver-se'n anat amb ell). El Rosell no nomena el Tito perquè sap que es posarà malalt, sinó perquè ja estava malalt. Si t'informes sobre el càncer de Tito, sabràs que reincideix en un 90% de casos, com efectivament va passar. Quan el Guardiola esclata contra Rosell, misteriosament Vilanova recau pocs dies després i ha de deixar el futbol. Un timing molt curiós, si més no. Crec que amb l'actual directiva del Barça han passat coses vergonyoses que encara no han sortit a la llum i a saber si algun dia sortiran. Per cert, el cas Valdés, que encara cueja, crec que és semblant al de Guardiola i algun dia sortiran coses que ara s'amaguen. I m'he deixat que el Rosell callés com un puta amb els arbitratges escandalosos de champions. Segurament això també va influir en l'ànim dels jugadors: sentir-se desemparats. El mateix Alves, un que té pebrots, ho va dir en el seu moment. De nou, és la meva opinió. Crec que la veritat va per aquí, amb més o menys matisos que evidentment no puc saber perquè no sóc dins.
A veure, una cosa és que es defensi que es podria haver portat un entrenador català (a mi personalment em feia gràcia l'opció Òscar Garcia) i una altra que aquest equip pugui rendir al màxim amb qualsevol entrenador.  I encara menys sense cap entrenador (amb l'autogestió) que com es va demostrar la temporada passada va ser nefasta. (L'eliminatòria contra el Bayern no es perd per error arbitrals, que hi van ser, és cert. Però siguem seriosos, tot el món va veure l'enorme superioritat d'un equip envers l'altre). Deixem-nos de romanços, el Barça ha de procurar tenir el millor entrenador possible. Si aquest és català, perfecte, però si el millor és un afganès, doncs es porta l'afganès. Al cap i a la fi, el club està per guanyar títols. De fet, els entrenadors catalans que hem tingut en les darreres dècades, es podrien comptar amb els dits d'una mà. I pel que fa a lo d'en Tito, no sé si interpreto bé el que vols dir, però si és que en Rosell va pensar, "calla que com aquest ha estat malalt vaig a nomenar-lo primer entrenador, d'aquí a un any recaurà de la malaltia i així podré posar un entrenador no català", ho sento però no m'ho crec. Aquest grau de retorçament mental que insinues que va tenir la junta directiva em supera.
Rosell és la persona més propera a Maquiavel que et pots tirar a la cara. Retorçat és poc. Petita llista: publicitat de Qatar (primer foundation, després airways, sin que se note el cuidado), boixos nois, acció de responsabilitat contra Laporta (i després vota en blanc ), pressumpta corrupció al Brasil de la qual cap mitjà en parla (curiosament...), desgast i posterior relleu de Guardiola (provocant un greu enfrontament entre dos amics de la infància... algú s'ho podia haver imaginat?). Segur que me'n deixo molts. Dius que hem d'aspirar a tenir el millor entrenador i resulta que ens porta el Tata que gairebé ningú n'havia sentit a parlar  El més probable és que comenci a guanyar com ho feien els seus antecessors i tothom pensarà que és el puto amo. Per cert, l'Òscar García tenia zero opcions de fitxar pel Barça estant Rosell perquè és de l'entorn de Laporta.
Esther escrigué: Dius que hem d'aspirar a tenir el millor entrenador i resulta que ens porta el Tata que gairebé ningú n'havia sentit a parlar.  El més probable és que comenci a guanyar com ho feien els seus antecessors i tothom pensarà que és el puto amo.Que no el coneguéssim aquí no vol dir pas que no sigui bo. De fet, entre els entesos, està considerat un excel·lent entrenador. A quin hauries portat tu, dels que en aquell moment estaven disponibles? És que de vegades ens pensem que les coses són molt fàcils i en aquell moment s'havia de prendre una decisió ràpida. De fet, la prova que la conspiració pro-entrenador no català és una bajanada, és que la recaiguda d'en Tito els va agafar amb els pixats al ventre. 
Jo hagués "mantingut" Guardiola, és a dir, no l'hagués desgastat perquè marxés com va fer Rosell. Un cop fet el qeu va fer, és ben igual qui portés. El Tata, el Tito o el Tutu. Jo crec que el Rubi era suficient. Personalment m'agraden l'Òscar García i el Raül Agné.
+1